# Іван Мештравіч

| Іван Мештравіч |
| --- |
|  |
| Дата нараджэння | 15 жніўня 1883(1883-08-15)[…] |
| Месца нараджэння | * Vrpolje[d], Požega County[d], Каралеўства Харватыя і Славонія[d], Транслейтанія, Аўстра-Венгрыя
 |
| Дата смерці | 16 студзеня 1962(1962-01-16)[…] (78 гадоў) |
| Месца смерці | * Саўт-Бенд, акруга Сент-Джозеф[d], Індыяна, ЗША
 |
| Месца пахавання | * Crkva Presvetog Otkupitelja[d]
 |
| Грамадзянства | * Цыслейтанія
* Каралеўства сербаў, харватаў і славенцаў
* Каралеўства Югаславія
* ЗША
 |
| Дзеці | Mate Meštrović[d] |
| Альма-матар | * Венская акадэмія выяўленчых мастацтваў
 |
| Месца працы | * Універсітэт Нотр-Дам
* Сірак’юскі ўніверсітэт
 |
| Член у | * Сербская акадэмія навук і мастацтваў (18 лютага 1924)
* Сербская акадэмія навук і мастацтваў
* Амерыканская акадэмія мастацтваў і літаратуры[d]
* Сербская акадэмія навук і мастацтваў
* Акадэмія Румыніі
 |
| Працаваў у гарадах | Заграб |
| Узнагароды |  |
| mdc.hr/mestrovic (харв.)​ (англ.) |
|  Медыяфайлы на Вікісховішчы |

**Іван Ме́штравіч** (вымаўленне), (харв.: Ivan Meštrović,15 жніўня 1883, Урполье, Аўстра-Венгрыя (цяпер Харватыя) — 16 студзеня 1962, Саўт-Бенд, штат Індыяна) — харвацкі скульптар і архітэктар.

## Біяграфія

Іван Мештравіч нарадзіўся ў 1883 годзе ў Славоніі ў невялікім пасёлку Урполье непадалёк ад Джакава, у сям’і каменячосаў. З дзяцінства адрозніваўся выдатнымі мастацкімі здольнасцямі. Навучаўся спачатку ў Спліце ў Харальда Білініча; потым, у 1901—1905 гадах — у Вене, у Акадэміі мастацтваў. У маладосці Мештравіч займаўся таксама жывапісам, аднак затым сканцэнтраваўся на скульптуры, галоўным чынам, на партрэтнай. Пасля заканчэння вучобы жыў спачатку ў Італіі, затым у Парыжы, дзе пазнаёміўся з Агюстам Радэнам, які высока ацаніў талент маладога скульптара, а таксама з Маёлем і Бурдэлем. Падчас Першай сусветнай вайны быў адным з удзельнікаў Югаславянскага камітэта ў Лондане, які змагаўся за незалежнасць паўднёвых славян ад Аўстра-Венгрыі. Пасля заканчэння вайны вярнуўся на радзіму. У 1922 г. стаў дырэктарам Акадэміі мастацтваў у Заграбе.

На 1920-30-я гады прыйшоўся пік творчай актыўнасці Мештравіча, у гэты час ён стварыў большую частку сваіх знакамітых скульптур.

Маўзалей Мештравіча
Пасля пачатку Другой сусветнай вайны быў арыштаваны ўсташамі, — аднак, у 1942 г., пры садзейнічанні Ватыкана, вызвалены і змог з’ехаць у Швейцарыю. у 1947 г. пераехаў у ЗША. У 1954 годзе атрымаў амерыканскае грамадзянства. Выкладаў у амерыканскіх універсітэтах. Пахаваны на радзіме, у маўзалеі, праект якога Мештравіч стварыў сам, у вёсцы Атавіцы непадалёк ад Дрніша.

Свой дом у Спліце і размешчаныя ў ім працы аўтар у 1952 завяшчаў рэспубліцы Югаславія. У наш час у ім функцыянуе музей Івана Мештравіча.

## Працы

Найбольш вядомыя творы Мештравіча:

**Помнікі**:

* Гргур Нінскі, Спліт
* Ёсіп Юрай Штросмаер, Заграб
* Помнік невядомаму герою на гары Авала, Бялград
* Манумент перамогі ў крэпасці Калемегдан, Бялград
* Святазар Мілеціч, Нові-Сад
* Пётр II Петравіч Негаш, Лоўчан, Чарнагорыя
* Нікола Тэсла, Бялград і Заграб
* Марка Маруліч, Спліт
* Гісторыя харватаў, Народны музей, Бялград (копія перад будынкам Заграбскага ўніверсітэта)
* Фантан «Крыніца жыцця» ля Харвацкага нацыянальнага тэатра ў Заграбе;
* Статуі індзейцаў у Гранд-парку, Чыкага
* Мілая Гойсаліч, Оміш

**Збудаванні**:

* Кашталет, перабудаваная Мештравічам старадаўняя сядзіба, Каштала
* Маўзалей Негаша на гары Лоўчан, Чарнагорыя
* Маўзалей Мештравічаў, Атавіцы.
* Маўзалей сямейства Рачыч, Цаўтат

* Галерэя
* Помнік Гргуру Нінскаму
(1926—1927), Спліт
* Манумент Невядомаму герою (1938), Бялград
* Фантан «Крыніца жыцця» (1905), Заграб
* Помнік Ніколу Тэслу
Заграб

## Зноскі

## Літаратура

* *Тупицын И. К.* Иван Мештрович. — М., 1967. (руск.)

## Спасылкі

* На Вікісховішчы ёсць медыяфайлы па тэме Іван Мештравіч
* Сайт Фонду Мештравіча (англ.), (харв.)
* Фатаграфіі прац Мештравіча